हमार मात्र दु बहिन बिया, अवुरी हम सिर्फ लईकन के भाई हई: सलमान खान
मुंबई - हिन्दी सिनेमा इंडस्ट्री में एकही आदमी बा जेकरा के साँचो के ''दबंग'' कहल जा सकता। ओ आदमी के नाम ह सलमान खान, लेकिन इहे सलमान अब उ कह देले जेकरा से लईकन में छटपटाहट अवुरी लईकिन में खुशी के लहर उठे लागल होई।
बॉलीवुड के दबंग खान कहले कि, हम हर लईका के भाई हई, सभ लईका हमरा के भाई कह सकतारे, लेकिन हम सिर्फ लईकन के भाई हई। सलमान के कथनी के मतलब बा कि उ लईकिन के भाई ना हवे, एहसे कवनो लईकी उनुका के सलमान भाई मत कहे।
बॉलीवुड में सलमान भाई कहाए वाला सलमान खान के जब कवनो लईकी सलमान भाई कहेले त उनुका खराब लागेला।
सलमान खान के इ बयान उनुकर अगिला फिल्म ''किक'' के एगो गीत के विडियो के लॉंच करे के मौका प आईल। किक के गीत ''जुम्मे की रात'' के लॉन्च करे के मौका प जसही सलमान इ बयान देले, उहाँ मौजूद सभ लईकी उनुका के ''सल्लू'' अवुरी ''जानु'' कहे लगलि।
सलमान भाई से सल्लू बनल सलमान से जब एकर कारण पूछाईल त उ कहले कि, हम सिर्फ लईकन खातिर भाई बानी अवुरी हमार मात्र चार गो बहिन बाड़ी, जेकरा में से दु गो त राखी बहिन हई, एकरा बाद हम कवनो लईकी के बहिन ना मानेनी।
मालूम रहे कि, ईद के मौका प रिलिज होखेवाली साजिद नाडियाडवाला के फिल्म 'किक' में सलमान खान के अलावे जैकलीन फर्नाडीस, रणदीप हुड्डा, नवाजुद्दीन सिद्दीकी अवुरी मिथुन चक्रवर्ती के मुख्य भूमिका बाटे।
bho_Deva bho_Deva bho_Deva bho_Deva bho_Deva bho_Deva bho_Deva